Diari Oficial de la Generalitat Valenciana


Sumari del DOGV 5628, del 29-10-2007 (2007/12521)

Informació pública de l'alternativa tècnica al programa d'actuació integrada denominat Polígon Industrial Els Plans, de les Normes Subsidiàries de Mutxamel.
------------------------------------------------------------------------------------------------------------------------------------------------------------

### Dades del document

Número de DOGV
:   5628

Data del DOGV
:   29-10-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/12684


Data del document
:   24-10-2007

Organisme emissor
:   Agrupació d'Interés Urbanístic del Polígon Industrial Els Plans de Mutxamel

Tipus de document
:   Informació Pública

Anàlisi jurídica

 Descriptors 

:   * Mutxamel
    * pla d'urbanisme

Informació pública de l'alternativa tècnica al programa d'actuació integrada denominat Polígon Industrial Els Plans, de les Normes Subsidiàries de Mutxamel. [2007/12487]  
Per acord del Ple de l'ajuntament de Mutxamel en sessió celebrada amb caràcter ordinari el 3 d'abril de 2007 (acord 7.12) es va obrir procediment per a la gestió indirecta del programa d'actuació integrada denominat Polígon Industrial Els Plans, de les Normes Subsidiàries de Mutxamel. L'acord de licitació per a selecció d'agent urbanitzador per al desplegament i execució d'este programa ha sigut publicat en el Diari Oficial de la Comunitat Valenciana número 5596, d'11 de setembre de 2007, pàgina 35641 i següents i ha sigut remés al Diari Oficial de la Unió Europea en data 20 de juliol de 2007 per a la seua publicació.  
Esta Agrupació d'Interés Urbanístic Polígon Industrial Els Plans-Mutxamel, amb CIF N66703730, domiciliada a Mutxamel, camí dels Plans, número 22, ha formulat alternativa tècnica a tal programa d'actuació integregada i a efectes del seu sotmetiment a informació pública ha atorgat acta de protocol·lització davant del notari de Mutxamel, Fernando Salvador Campderá, el dia 19 d'octubre de l'any corrent (núm. 2007 de protocol). La dita notaria es troba en l'avinguda Carlos Soler, número 13, 1r, de Mutxamel, on podrà consultar-se l'alternativa tècnica per qualsevol persona en horari de 10.00 a 12.00 hores de dilluns a divendres.   
L'instrument urbanístic sobre el qual versa el programa és el pla de reforma interior modificatiu del sector industrial Els Plans Mutxamel i els documents que l'integren són: memòria, normes urbanístiques, plans i projecte d'urbanització.  
L'àmbit geogràfic del sector està delimitat pels límits següent: nord, zona d'equipament comunitari cementeri i zona verda pública; sud, sòl urbà PRI 1b; est, avinguda d'Alcoi; i oest, sòl urbà Molí Foc i sòl no urbanitzable.  
S'obri un període d'informació pública que començarà a partir de la publicació d'anuncis en un diari d'informació general d'àmplia difusió a la localitat de Mutxamel i en el Diari Oficial de la Comunitat Valenciana pel termini d'un mes, es podran presentar al·legacions indistintament en la referida notaria o en l'Ajuntament de Mutxamel.  
Així mateix durant el període d'informació, podran realitzar-se consultes a un tècnic de l'equip redactor, Consultora de Activitades Técnicas, SL, domiciliada a Alacant, carrer Capità Dema, número 1, 4t, telèfon 134 559 612, en horari d'11.00 a 13.00 hores per a aclariment de dubtes, conceptes o altres qüestions relatives al pla de reforma interior modificatiu i al projecte d'urbanització.   
El Ple de l'ajuntament disposarà d'un termini de dos mesos a comptar de l'obertura de les proposicions juridicoeconòmiques per a adjudicar el programa d'actuació integrada, i si no s'acorda l'adjudicació dins del termini referit el concurs es declararà desert.  
Mutxamel, 24 d'octubre de 2007.- El president: Manuel Lledó Alberola.